CELEX: 62021TN0246
Language: et
Date: 2021-05-03 00:00:00
Title: Kohtuasi T-246/21: 3. mail 2021 esitatud hagi – FJ jt versus Euroopa välisteenistus

21.6.2021   
            
            
               ET
            
            
               Euroopa Liidu Teataja
            
            
               C 242/56
            
         
      3. mail 2021 esitatud hagi – FJ jt versus Euroopa välisteenistus
      (Kohtuasi T-246/21)
      (2021/C 242/79)
      Kohtumenetluse keel: prantsuse
      
         Pooled
      
      
         Hagejad: FJ ja 6 teist hagejat (esindaja: advokaat J.-N. Louis)
      
         Kostja: Euroopa välisteenistus
      
         Nõuded
      
      Hagejad paluvad Üldkohtul:
      
                  —
               
               
                  tühistada hagejate 2020. aasta juuli palgatõendi koostamist käsitlev komisjoni otsus osas, milles komisjon kohaldas tagasiulatuvalt alates 1. oktoobrist 2019 ja 1. jaanuarist 2020 nende töötasule esimest korda uusi paranduskoefitsiente;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagejad tuginevad oma hagi põhjendamiseks personalieeskirjade artiklite 64 ja 65 rikkumisele, ostujõu samaväärsuse suhtes kehtiva võrdsuse põhimõtte rikkumisele, ilmse hindamisvea tegemisele ning õiguskindluse põhimõtte ja hoolitsemiskohustuse rikkumisele.
      Selleks et määrata kindlaks väljaspool liitu töötavate hagejate töötasule kohaldatav paranduskoefitsient, peab Eurostat koguma konkreetselt nende teenistuskoha kohta käivaid andmeid vastavalt personalieeskirjade artiklite 64 ja 65 rakenduseeskirjadele, mis on kehtestatud personalieeskirjade XI lisas. Paranduskoefitsiendi kindlaksmääramiseks arvesse võetavate andmete kogumine toimub EUROSTATi, OECD ja ÜRO vahelise rahvusvahelise koostöölepingu alusel.
      Kogutud andmete alusel kindlaks määratud koefitsiendid langesid 2018. aasta jaanuari ja 2019. aasta jaanuari vahelisel ajal 239,7-lt 94,0-le, samas kui ÜRO töötajate töötasule samal perioodil kohaldatavad koefitsiendid suurenesid, et võtta arvesse inflatsiooni.
      IMF-i analüüsi järgi langes 2017. aastal tugevalt Kongo frangi (CDF) väärtus võrreldes dollari (USD) ja euroga, mis koos märkimisväärse inflatsiooniga tõstis oluliselt hindasid USA dollarites. Lisaks näitavad nii Kongo keskpanga kui ka ÜRO ja IMF-i statistilised andmed paralleelset suundumust USA dollari ja Kongo frangi suhtes euroga.